**VALSTYBEI PERDUOTO VIRTUALAUS TURTO (KRIPTOVALIUTOS) ADMINISTRAVIMO IR KONVERTAVIMO Į EURUS ORGANIZAVIMO PASLAUGŲ VIEŠOJO PIRKIMO SUTARTIS**

2025 m. Nr. (1.10-04-2E) 22-

Vilnius

Valstybinė mokesčių inspekcija prie Lietuvos Respublikos finansų ministerijos (toliau — UŽSAKOVAS), atstovaujama Strateginio valdymo skyriaus vedėjo Egidijaus Karmono, veikiančio pagal Valstybinės mokesčių inspekcijos prie Lietuvos Respublikos finansų ministerijos viršininko 2025 m. kovo 28 d. įsakymą Nr. V-119 „Dėl įgaliojimų suteikimo“ ir ............................... (toliau – TIEKĖJAS), atstovaujama ........................................., veikiančio pagal .............................. (toliau kartu vadinamos — ŠALIMIS, o kiekviena atskirai — ŠALIMI), atsižvelgdamos į mažos vertės viešojo pirkimo, atlikto skelbiamos apklausos būdu „Valstybei perduoto virtualaus turto (kriptovaliutos) administravimo ir konvertavimo į eurus organizavimo paslaugų viešasis pirkimas“ (toliau — PIRKIMAS) rezultatus, sudarė šią sutartį (toliau — SUTARTIS).

PIRKIMAS įvyko vadovaujantis Lietuvos Respublikos viešųjų pirkimų įstatymu, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 ir Lietuvos Respublikos civiliniu kodeksu (toliau – Civilinis kodeksas). PIRKIME TIEKĖJUI pateikti PIRKIMO dokumentai ir TIEKĖJO pateiktas pasiūlymas toliau yra vadinami „KONKURSO DOKUMENTAIS“. Jeigu SUTARTIS nenustato kitaip, SUTARTYJE naudojamos sąvokos reiškia tą patį, ką ir KONKURSO DOKUMENTUOSE naudojamos sąvokos.

1. **SUTARTIES DALYKAS**
   1. SUTARTIES dalykas — Valstybei perduoto virtualaus turto (kriptovaliutos) (toliau — kriptovaliuta) administravimo ir konvertavimo į eurus organizavimo paslaugų teikimas (toliau — PASLAUGA arba PASLAUGOS ATLIKIMAS). PASLAUGOS ATLIKIMAS detalizuotas SUTARTYJE.
   2. Visa nauda, kurią TIEKĖJAS suteiks UŽSAKOVUI SUTARTIES galiojimo metu, vykdydamas SUTARTIES nuostatas, toliau vadinama — PASLAUGOS ATLIKIMO rezultatu.
   3. PASLAUGĄ atlieka TIEKĖJAS UŽSAKOVUI.
   4. SUTARTYJE, KONKURSO DOKUMENTUOSE ir kituose dokumentuose, į kuriuos daro nuorodą KONKURSO DOKUMENTAI, nustatyti reikalavimai PASLAUGOS ATLIKIMUI ir ŠALIMS toliau SUTARTYJE vadinami REIKALAVIMAIS.
   5. PASLAUGOS ATLIKIMAS turi būti vykdomas pagal REIKALAVIMUS.
   6. PASLAUGA turi atitikti aktualių teisės aktų nuostatas. Įsigaliojus naujiems teisės aktams, ar jų pakeitimams, susijusiems su PASLAUGA, TIEKĖJAS privalo vykdyti tokių teisės aktų nuostatas nuo jų įsigaliojimo datos. Todėl kiekviena reikalavimų nuostata, neatitinkanti įsigaliojusio naujojo teisės akto ar jo pakeitimo, susijusio su PASLAUGA, nuo tokio naujojo teisės akto ar jo pakeitimo įsigaliojimo datos netaikoma, o vietoj jos taikoma įsigaliojusio naujojo teisės akto ar jo pakeitimo, susijusio su PASLAUGA, nuostata. Atsiradus šiame punkte numatytoms aplinkybėms, ŠALYS raštu suderina PASLAUGOS pasikeitimų įgyvendinimą. Apie teisės aktų pasikeitimą, susijusį su PASLAUGA, ŠALYS viena kitą informuoja raštu.
   7. ŠALYS, siekdamos užtikrinti aplinkosauginių principų laikymąsi, kad vykdant SUTARTĮ nebus sukuriamas taršos šaltinis, su PASLAUGOS ATLIKIMU susijusiems dokumentams spausdinti naudos tik perdirbtą (ekologišką) popierių, atitinkantį žaliojo pirkimo reikalavimus, nurodytus Aplinkos apsaugos kriterijų taikymo, vykdant žaliuosius pirkimus, tvarkos apraše, patvirtintame Lietuvos Respublikos aplinkos ministro 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“.
2. **KAINA IR ATSISKAITYMAS**
   1. UŽSAKOVAS TIEKĖJUI avanso nemoka, t. y. iš anksto su TIEKĖJU neatsiskaito.
   2. Maksimali SUTARTIES vertė per visą jos galiojimo laikotarpį yra 24793,39 (Dvidešimt keturi tūkstančiai septyni šimtai devyniasdešimt trys eurai 39 ct) be pridėtinės vertės mokesčio (toliau — PVM), 30000 (Trisdešimt tūkstančių eurų 00 ct)su PVM. Į PASLAUGOS įkainį įtraukti visi susiję su TIEKĖJO įsipareigojimų pagal SUTARTĮ vykdymu TIEKĖJO mokami mokesčiai, pridėtinės išlaidos, išlaidos susijusios su Sąskaitų administravimo bendrąja informacine sistema (SABIS), išlaidos, susijusios su kriptovaliutos administravimu ir pardavimu, kurias patiria TIEKĖJAS.
   3. PASLAUGOS įkainis yra ................... proc. nuo parduotos kriptovaliutos vertės eurais.
   4. UŽSAKOVAS atsiskaito su TIEKĖJU už tinkamai atliktą PASLAUGOS dalį ne vėliau kaip per 30 (trisdešimt) kalendorinių dienų, nuo dienos, kai UŽSAKOVAS patvirtina PVM sąskaitą faktūrą Sąskaitų administravimo bendrojoje informacinėje sistemoje (SABIS).
   5. TIEKĖJAS PVM sąskaitas faktūras teikia tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau — Europos elektroninių sąskaitų faktūrų standartas), teikiamos TIEKĖJO pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis SABIS. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
   6. PASLAUGOS įkainis dėl kainų lygio pasikeitimo ir pasikeitusių mokesčių neperskaičiuojamas.
   7. SUTARTIES kainodaros taisyklė – fiksuotas įkainis.
   8. SUTARTIES 2.4 punkte minimas atsiskaitymas įvykdomas atitinkamą sumą pervedus į SUTARTYJE nurodytą TIEKĖJO sąskaitą.
   9. Visos SUTARTYJE numatytos sumos ir mokėjimai yra apskaičiuojami ir atliekami eurais.
   10. PASLAUGOS rezultato naudojimas negali reikalauti iš UŽSAKOVO jokių didinančių PASLAUGOS įkainį išlaidų.
3. **PASLAUGOS VYKDYMAS IR ATLIKIMAS**
   1. Visi REIKALAVIMAI (visos sąlygos) susiję su PASLAUGOS ATLIKIMU, SUTARTYJE tampa TIEKĖJO įsipareigojimais.
   2. UŽSAKOVUI TIEKĖJAS PASLAUGĄ atlieka tik esant UŽSAKOVO poreikiui ją atlikti.
   3. TIEKĖJAS PASLAUGĄ atlieka tik gavęs UŽSAKOVO raštu pateiktą užsakymą.
   4. TIEKĖJAS PASLAUGĄ privalo atlikti UŽSAKOVO techninėmis priemonėmis.
   5. PASLAUGOS ATLIKIMAS bei mokėjimas už PASLAUGOS ATLIKIMĄ vykdomas dalimis, už kiekvieną PASLAUGOS dalį apmokant atitinkančia jai PASLAUGOS kainos dalimi.
   6. TIEKĖJAS, teikdamas PASLAUGĄ, privalo veikti kokybiškai, sąžiningai, rūpestingai ir profesionaliai, kad tai labiausiai atitiktų UŽSAKOVO interesus.
   7. TIEKĖJAS parduoda kriptovaliutą virtualiojo turto keityklose / biržose.
   8. TIEKĖJAS privalo užtikrinti, kad:
      1. kriptovaliuta bus iškeičiama tik nepriekaištingos reputacijos, kaip apibūdinta žemiau, keityklose;
      2. kriptovaliutos pardavimui naudosis subjekto, turinčio teisę vykdyti veiklą, susijusią su kriptovaliutos pardavimu ir pirkimu, paslaugomis;
      3. parduodant kriptovaliutą virtualiojo turto keityklose (biržose), atitinkami kriptovaliutos vienetai turės būti pervesti iš dabartinių UŽSAKOVO naudojamų skaitmeninio turto saugojimui ir valdymui skirtų laikmenų (angl. *ledger*) (toliau – Laikmena) į atitinkamoje keitykloje (biržoje) atidarytą virtualiojo turto sąskaitą (piniginę). Pervedimas galimas tiesiogiai iš dabartinės saugyklos. Atlikus pervedimą, iki kriptovaliuta bus parduota, kriptovaliutos saugumas bus užtikrinamas virtualiojo turto keityklos;
      4. jeigu PASLAUGOS teikimo metu kiltų poreikis pervesti kriptovaliutą iš UŽSAKOVO naudojamų Laikmenų ne tiesiai į virtualiojo turtą keityklą, siekiant užtikrinti kriptovaliutos saugumą, PASLAUGOS teikimo metu kriptovaliuta bus pervesta ir laikinai saugoma tik UŽSAKOVO naudojamų Laikmenų technines specifikacijas atitinkančiose saugumą užtikrinančiose laikmenose;
      5. kriptovaliuta bus parduodama tik naudojantis tokių virtualiojo turto keityklų operatorių, kuriems taikomi atitinkami veiklos leidimo, licencijos ar registracijos reikalavimai, būtini jų veiklai atitinkamoje šalyje, paslaugomis;
      6. kriptovaliuta bus parduota virtualiojo turto keitykloje, kuriai taikomi įstatymų nustatyti pinigų plovimo ir teroristų finansavimo prevencijos reikalavimai;
      7. savo veikloje taikydamas atitinkamus pinigų plovimo ir teroristų finansavimo prevencijos reikalavimus, virtualiojo turto keityklos operatorius turi taikyti kliento pažinimo reikalavimus, kurie turi apimti kliento tapatybės nustatymą, patikrinimą, ar asmeniui nėra taikomos tarptautinės finansinės sankcijos ir pan.;
      8. kriptovaliutos pardavimo sandoris bus sudaromas tik centralizuoto veikimo principu veikiančiose virtualiojo turto keityklose;
      9. virtualiojo turto keityklos operatorius, viešai žinomi esami ar buvę jo vadovai ar akcininkai yra nepriekaištingos reputacijos. Šie asmenys negali būti laikomai nepriekaištingos reputacijos, jeigu asmuo:
         1. yra pripažintas kaltu padaręs Lietuvos Respublikos baudžiamajame kodekse numatytą sunkų, labai sunkų nusikaltimą arba tyčinį nusikaltimą nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, visuomenės saugumui, valstybės tarnybai ir viešiesiems interesams ar juos atitinkančias nusikalstamas veikas pagal kitų valstybių baudžiamuosius įstatymus, nepaisant to, ar teistumas yra išnykęs arba panaikintas;
         2. yra pripažintas kaltu padaręs kitą, negu yra nurodyta 3.8.10.1 punkte, Lietuvos Respublikos baudžiamajame kodekse arba kitų valstybių įstatymuose numatytą nusikalstamą veiką ir nuo bausmės atlikimo, bausmės vykdymo atidėjimo ar atleidimo nuo bausmės atlikimo dienos nepraėjo treji metai;
         3. buvo nušalintas ar atleistas iš pareigų ar darbo arba praradęs teisę verstis tam tikra veikla už neatitiktį įstatymuose keliamiems nepriekaištingos reputacijos reikalavimams arba dėl finansų rinką reglamentuojančių teisės aktų pažeidimo ir nuo nušalinimo ar atleidimo iš pareigų ar darbo arba teisės verstis tam tikra veikla praradimo dienos nepraėjo treji metai;
         4. taip pat, jeigu yra kitų reikšmingų aplinkybių, leidžiančių daryti išvadą, kad atitinkamo asmens reputacija nėra nepriekaištinga (pvz., teisėsaugos institucijų atliekami tyrimai dėl galimo pinigų plovimo ir teroristų finansavimo prevencijos reikalavimų pažeidimo);
      10. siekiant įsitikinti atitinkamos virtualiojo turto keityklos taikomų saugumo ir kibernetinio saugumo priemonių patikimumu, įsitikino, kad nėra viešai prieinamos informacijos, jog iš virtualiojo turto keityklos nebuvo neteisėtai pasisavintos / pavogtos virtualiojo turto priemonės ar į jas kaip nors kitaip buvo įsilaužta.
   9. TIEKĖJAS neturi teisės atlikti bet kokių kitokių veiksmų, nei reikalingų kriptovaliutos saugojimui ir pardavimui pagal šią SUTARTĮ.
   10. TIEKĖJAS privalo užtikrinti, kad:
       1. visos lėšos eurais, gautos už parduotą kriptovaliutą (išskyrus lėšas, gautas už kriptovaliutos kaip daiktinių įrodymų pardavimą), būtų pervestos į Valstybinės mokesčių inspekcijos prie Lietuvos Respublikos finansų ministerijos (kodas – 188659752) vieną iš nurodytų biudžeto pajamų surenkamųjų sąskaitų (įmokos kodu 6610):

sąskaitos Nr. LT24 7300 0101 1239 4300 AB „Swedbank“, banko kodas 73000;

sąskaitos Nr. LT05 7044 0600 0788 7175 AB SEB bankas, banko kodas 70440;

sąskaitos Nr. LT74 4010 0510 0132 4763 Luminor Bank AS Lietuvos skyrius, banko kodas 40100;

sąskaitos Nr. LT42 7230 0000 0012 0025 UAB Urbo bankas, banko kodas 72300;

sąskaitos Nr. LT32 7180 0000 0014 1038 AB Artea bankas, banko kodas 71800;

sąskaitos Nr. LT78 7290 0000 0013 0151 AS „Citadele banka“ Lietuvos filialas, banko kodas 72900;

* + 1. visos lėšos eurais, gautos už kriptovaliutos kaip daiktinių įrodymų pardavimą, taip pat už valstybės paveldėtos kriptovaliutos pardavimą (UŽSAKOVO prašymu), būtų pervestos į Valstybinės mokesčių inspekcijos prie Lietuvos Respublikos finansų ministerijos depozitinę sąskaitą. Sąskaitos Nr. LT78 7180 0000 0014 1083 AB Artea bankas, banko kodas 71800.
  1. TIEKĖJAS privalo užtikrinti, kad visos lėšos eurais, gautos už kriptovaliutos pardavimą, į UŽSAKOVO atitinkamą sąskaitą būtų pervestos nedelsiant, bet ne vėliau kaip kitą darbo dieną nuo konkrečios kriptovaliutos pardavimo, nebent atsirastų objektyvių priežasčių, dėl kurių pervedimas tokiu terminu taptų neįmanomas. Tokiu atveju TIEKĖJAS privalo nedelsdamas informuoti UŽSAKOVĄ apie kilusias problemas, veiksmų, kurių jis ketina imtis kilusioms problemoms išspręsti ir informuoti apie numatomą pinigų pervedimo terminą, jeigu įmanoma. Bet kuriuo atveju, TIEKĖJAS privalo bendradarbiauti ir nuolat informuoti UŽSAKOVĄ apie problemos sprendimo eigą, iki ji bus išspręsta.
  2. TIEKĖJAS, atsiskaitydamas su UŽSAKOVU už parduotą kriptovaliutą, mokėjimo dokumente turi nurodyti SUTARTIES datą, numerį, mokėtiną sumą.
  3. PASLAUGOS kokybė privalo atitikti Lietuvos Respublikoje galiojančius teisės aktus, REIKALAVIMUS ir Civilinio kodekso nuostatas.
  4. TIEKĖJO atstovai PASLAUGOS ATLIKIMO klausimais su UŽSAKOVO atstovais bendrauja lietuvių kalba. Tiekėjo komandos nariai turi laisvai kalbėti ir rašyti lietuvių kalba (jei lietuvių kalba nėra gimtoji, ne žemesnis, kaip C1 lygis pagal Europass kalbų pasą); jei specialistas (-ai) nemoka lietuvių kalbos, reikalavimas gali būti tenkinamas numatant vertimo žodžiu ir raštu paslaugas, su jomis susijusias išlaidas įskaičiuojant į bendrą pasiūlymo kainą.
  5. SUTARTIES vykdymui TIEKĖJAS gali pasitelkti subtiekėjus. Sudarius SUTARTĮ, tačiau ne vėliau negu SUTARTIS pradedama vykdyti, TIEKĖJAS įsipareigoja UŽSAKOVUI pranešti žinomų subtiekėjų pavadinimus, kontaktinius duomenis ir jų atstovus. TIEKĖJAS privalo informuoti apie minėtos informacijos pasikeitimą visu SUTARTIES vykdymo metu, taip pat apie subtiekėjus, kuriuos jis ketina pasitelkti vėliau. SUTARTIES galiojimo metu, TIEKĖJAS nurodytus subtiekėjus gali keisti tik prieš tai raštu suderinęs su UŽSAKOVU. Keičiamas (–i) subtiekėjas (–ai) turi turėti ne žemesnę, nei nurodyta KONKURSO DOKUMENTUOSE, kvalifikaciją, jei jų pajėgumais buvo remiamasi įrodinėjant atitikimą kvalifikacijos reikalavimams, šiuo atveju pateikiami ir subtiekėjo pašalinimo pagrindų nebuvimą patvirtinantys dokumentai, numatyti KONKURSO dokumentuose.

1. **ŠALIŲ ATSAKOMYBĖ**
   1. ŠALYS privalo susilaikyti nuo bet kokių nepagrįstų veiksmų, kurie galėtų pakenkti kitai ŠALIAI.
   2. TIEKĖJAS teisės aktų nustatyta tvarka atlygina UŽSAKOVUI jo patirtus tiesioginius nuostolius, jeigu TIEKĖJAS nevykdo ar netinkamai vykdo įsipareigojimus ir kitas, su šių įsipareigojimų įvykdymu, susijusias pareigas.
   3. Už TIEKĖJO vėlavimą atlikti sutartinius įsipareigojimus numatomi delspinigiai — 0,06 procento, nuo vėluojamos atlikti PASLAUGOS dalies kainos už kiekvieną pavėluotą dieną, bet ne daugiau kaip 5 procentai nuo bendros SUTARTIES vertės.
   4. Už UŽSAKOVO vėlavimą atsiskaityti su TIEKĖJU numatomi delspinigiai — 0,06 procento nuo vėluojamos apmokėti sumos, už kiekvieną pavėluotą dieną, bet ne daugiau kaip 5 procentai nuo bendros SUTARTIES vertės.
   5. Už vienašališką SUTARTIES nutraukimą TIEKĖJAS UŽSAKOVUI sumoka 1 (vieno) procento dydžio baudą, skaičiuojamą nuo neparduotos kriptovaliutos vertės, nustatytos pagal SUTARTIES nutraukimo dienos vidutinę atitinkamos kriptovaliutos vertę.
   6. Delspinigių / baudų sumokėjimas neatleidžia ŠALIES nuo pareigos atlyginti nuostolius ir nuo SUTARTIES įsipareigojimų vykdymo.
   7. TIEKĖJAS turi užtikrinti savo finansinių įsipareigojimų tinkamą vykdymą, t. y. turi valdyti riziką. UŽSAKOVAS gali išieškoti savo reikalavimus iš TIEKĖJO, nukreipdamas savo reikalavimą į laikinai TIEKĖJO sąskaitoje esančias lėšas, gautas už parduotą kriptovaliutą.
   8. Nutraukus SUTARTĮ 5.4.2 punkte nurodytu pagrindu, TIEKĖJAS per 5 (penkias) darbo dienas nuo SUTARTIES nutraukimo dienos sumoka UŽSAKOVUI 5 (penkių) procentų nuo SUTARTIES vertės dydžio baudą ir TIEKĖJAS įtraukiamas į nepatikimų tiekėjų sąrašą.
2. **SUTARTIES GALIOJIMAS, PAKEITIMAS IR NUTRAUKIMAS**
   1. SUTARTIS įsigalioja nuo abiejų ŠALIŲ pasirašytos SUTARTIES užregistravimo UŽSAKOVO informacinėje sistemoje dienos ir galioja iki visiško TIEKĖJO ir UŽSAKOVO įsipareigojimų pagal SUTARTĮ įvykdymo momento.
   2. SUTARTIS sudaroma 12 mėn. laikotarpiui su galimybe pratęsti du kartus po 12 mėn. SUTARTIS bus pratęsiama automatiškai dar 12 mėn., jei nei viena iš ŠALIŲ raštu, likus ne mažiau nei 2 mėnesiams iki SUTARTIES galiojimo pabaigos neinformuos apie nepratęsimą. Tačiau bendra pagal SUTARTĮ suteiktos PASLAUGOS suma negali viršyti 30000 Eur su PVM.
   3. UŽSAKOVAS turi teisę nutraukti SUTARTĮ, jeigu TIEKĖJAS SUTARTIES galiojimo laikotarpiu pagal galiojančius teisės aktus praranda teisę užsiimti ūkine komercine ar kitokia, būtina PASLAUGOS ATLIKIMUI, veikla.
   4. SUTARTIS gali būti nutraukta anksčiau nurodyto termino:

5.4.1. ŠALIŲ rašytiniu susitarimu;

5.4.2. UŽSAKOVAS gali nutraukti SUTARTĮ, prieš 10 (dešimt) kalendorinių dienų įspėjęs raštu TIEKĖJĄ, jeigu jis nevykdo sutartinių įsipareigojimų ar netinkamai juos įvykdo ir tai yra esminis SUTARTIES pažeidimas. Nustatydamas esminį SUTARTIES pažeidimą UŽSAKOVAS privalo vadovautis Civilinio kodekso 6.217 straipsnio nuostatomis;

5.4.3. ŠALIS gali nutraukti SUTARTĮ, jeigu kita ŠALIS netinkamai vykdo SUTARTYJE numatytus įsipareigojimus ir jeigu prieš tai ją įspėjus raštu, per rašte nurodytą protingą terminą neištaisė dėl SUTARTIES nevykdymo ar netinkamo vykdymo susidariusių trūkumų;

5.4.4. Jeigu TIEKĖJAS savo iniciatyva anksčiau laiko nori nutraukti SUTARTĮ, jis gali ją nutraukti tik raštu įspėjęs UŽSAKOVĄ prieš 2 (du) mėnesius. TIEKĖJAS taip pat įsipareigoja per 5 (penkias) darbo dienas nuo UŽSAKOVO reikalavimo gavimo dienos, kompensuoti visus tiesioginiusnuostolius, atsiradusius dėl SUTARTIES nutraukimo.

* 1. UŽSAKOVAS gali vienašališkai nutraukti SUTARTĮ Viešųjų pirkimų įstatymo 90 straipsnio 1 dalyje nurodytais pagrindais.
  2. SUTARTIES sąlygos SUTARTIES galiojimo laikotarpiu negali būti keičiamos, išskyrus Viešųjų pirkimų įstatymo 89 straipsnyje numatytus atvejus.
  3. Visi SUTARTIES pakeitimai, papildymai ir priedai galioja, jeigu jie yra sudaryti raštu ir patvirtinti abiejų ŠALIŲ įgaliotų atstovų parašais. Visi SUTARTIES pakeitimai, papildymai ir priedai tampa sudėtinėmis ir neatskiriamomis SUTARTIES dalimis.
  4. UŽSAKOVAS pasilieka teisę atsisakyti visos PASLAUGOS ar PASLAUGOS dalies pirkimo, jeigu jis neturės pakankamo, nuo jo nepriklausančio finansavimo (UŽSAKOVAS yra iš Lietuvos Respublikos biudžeto finansuojama, Lietuvos Respublikos mokesčių administratoriaus funkcijas atliekanti įstaiga), arba PASLAUGOS ar PASLAUGOS dalies pirkimo nereikės vykdant mokesčių administratoriaus funkcijas, arba dėl kitų priežasčių. Šiuo atveju jokios sankcijos numatytos SUTARTYJE UŽSAKOVUI netaikomos. Tokio atsisakymo atveju UŽSAKOVAS apmoka TIEKĖJUI už iki atsisakymo faktiškai įvykdytą pagal SUTARTĮ PASLAUGOS dalį.

1. **KONFIDENCIALUMO REIKALAVIMAI**
   1. PASLAUGOS teikimo metu turi būti vadovaujamasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos kibernetinio saugumo įstatymo, Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, Valstybinės mokesčių inspekcijos informacinių sistemų duomenų saugos nuostatų, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2005 m. spalio 10 d. įsakymu Nr. V-197 „Dėl Valstybinės mokesčių inspekcijos informacinių sistemų duomenų saugos nuostatų patvirtinimo“ (2021 m. liepos 20 d. įsakymo Nr. V-281 redakcija) ir kitų teisės aktų nuostatomis.
   2. TIEKĖJAS galės vykdyti SUTARTĮ tik TIEKĖJO specialistams (komandos nariams) pasirašius Konfidencialumo pasižadėjimo formą, patvirtintą Valstybinės mokesčių inspekcijos prie Lietuvos Respublikos finansų ministerijos viršininko 2019 m. sausio 7 d. įsakymu Nr. V-4 „Dėl duomenų tvarkymo sutarties ir konfidencialumo pasižadėjimo“.
   3. Jeigu PASLAUGOS teikimo metu TIEKĖJUI bus būtina tvarkyti realius duomenis, TIEKĖJAS ir UŽSAKOVAS turės pasirašyti UŽSAKOVO duomenų tvarkymo sutartį. TIEKĖJUI bus sudarytos sąlygos susipažinti su duomenų tvarkymo sutarties tekstu ir teikti pasiūlymus dėl šios sutarties sąlygų. TIEKĖJAS turės teisę tvarkyti realius duomenis tik po duomenų tvarkymo sutarties pasirašymo.
   4. TIEKĖJUI ir jo darbuotojams gali būti taikoma Lietuvos Respublikos baudžiamajame kodekse, Lietuvos Respublikos administracinių nusižengimų kodekse ir kituose Lietuvos Respublikos galiojančiuose teisės aktuose numatyta atsakomybė, jeigu TIEKĖJAS ir / ar jo darbuotojai PASLAUGOS teikimo metu pažeis informacijos saugumo (konfidencialumo, vientisumo ir prieinamumo) reikalavimus. TIEKĖJAS turės atlyginti nuostolius, susijusius su neteisėtu informacijos tvarkymu ar kitais informacijos saugumo pažeidimais.
   5. TIEKĖJUI paslaptyje laikoma informacija teikiama tik tokios apimties, kuri būtina PASLAUGAI atlikti. TIEKĖJAS turi imtis visų teisinių, techninių ir organizacinių priemonių gautai informacijai apsaugoti.
   6. TIEKĖJAS turi užtikrinti ir garantuoti, kad TIEKĖJO darbuotojai, kurie atliks PASLAUGĄ, saugos paslaptyje gautą informaciją tiek PASLAUGOS teikimo metu, tiek pasibaigus SUTARČIAI, tiek pasibaigus TIEKĖJO darbuotojų darbo ar kitokiems santykiams su TIEKĖJU.
   7. TIEKĖJAS turi užtikrinti ir garantuoti, kad TIEKĖJO darbuotojai, kurie atliks PASLAUGĄ, bus supažindinti su Informaciniu pranešimu apie paslaugų / prekių teikėjų darbuotojų asmens duomenų tvarkymą (su pranešimo forma galima susipažinti čia: <https://www.vmi.lt/evmi/documents/20142/837401/PASLAUGU+PREKIU+TEIKEJU+DARBUOTOJU+ASMENS+DUOMENU+TVARKYMAS.pdf> ). Supažindinimas privalo būti atliktas iki PASLAUGOS teikimo pradžios.
   8. TIEKĖJAS privalo pagrįstai nedelsdamas, ir jei įmanoma, praėjus ne daugiau kaip 24 valandoms nuo galimo informacijos saugumo incidento nustatymo, apie įvykusį ar galimai įvykusį informacijos saugos incidentą informuoti UŽSAKOVĄ el. paštu [duomenu\_sauga@vmi.lt](mailto:duomenu_sauga@vmi.lt) .
   9. Visi informacijos saugumo reikalavimai, taikomi TIEKĖJUI, yra taikomi ir jo subtiekėjams.
   10. TIEKĖJO darbuotojams draudžiama savavališkai atlikti diegimus bei kitokius konfigūravimo darbus.
2. **NENUGALIMOS JĖGOS APLINKYBĖS (*FORCE MAJEURE*)**
   1. Nė viena iš SUTARTIES ŠALIŲ neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl nenugalimos jėgos aplinkybių (*Force Majeure*).
   2. ŠALIS, kuri dėl nenugalimos jėgos aplinkybių negali įvykdyti savo įsipareigojimų, privalo nedelsdama, bet ne vėliau kaip per 5 (penkias) dienas nuo aplinkybių atsiradimo ar paaiškėjimo, raštu informuoti apie tai kitą ŠALĮ. Jeigu nenugalimos jėgos aplinkybės užsitęsia ilgiau kaip tris mėnesius, bet kuri ŠALIS, pranešusi kitai ŠALIAI raštu, turi teisę nutraukti SUTARTĮ.
   3. Nenugalimos jėgos aplinkybėmis yra laikomos aplinkybės, apibrėžtos Civilinio kodekso 6.212 straipsnyje ir Atleidimo nuo atsakomybės esant nenugalimos jėgos aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.
3. **KITOS NUOSTATOS**
   1. SUTARTIES punktų pavadinimai nustatomosios galios neturi − jų tikslas yra tik palengvinti SUTARTIES nuostatų paiešką.
   2. SUTARTIS sudaryta Viešųjų pirkimų įstatymo ir Civilinio kodekso pagrindu. Visiems ginčams, kilusiems dėl SUTARTIES vykdymo, spręsti taikomi Lietuvos Respublikos norminiai teisės aktai.
   3. Visi ginčai, kylantys dėl SUTARTIES tarp ŠALIŲ, sprendžiami ŠALIŲ tarpusavio sutarimu, o nesutarus − Lietuvos Respublikos teisės aktų nustatyta tvarka.
   4. SUTARTIS sudaroma lietuvių kalba ir pasirašoma ŠALIŲ kvalifikuotais elektroniniais parašais.
   5. Už SUTARTIES tinkamą vykdymą iš UŽSAKOVO pusės atsakinga Valstybei perduotino turto skyriaus vedėja Jolanta Povilauskė, el. p. [Jolanta.Povilauske@vmi.lt](mailto:Jolanta.Povilauske@vmi.lt), tel. +370 5 268 7817 ir Valstybei perduotino turto skyriaus vyriausiasis specialistas Igoris Kuncevičius, el. p. [Igoris.Kuncevicius@vmi.lt](mailto:Igoris.Kuncevicius@vmi.lt), tel. +370 5 268 7517. Apie pasikeitusius atsakingus asmenis TIEKĖJAS informuojamas raštu.
4. **ŠALIŲ REKVIZITAI**
   1. ŠALYS privalo nedelsdamos raštu pranešti viena kitai apie SUTARTYJE nurodytųjų rekvizitų pasikeitimą.
   2. ŠALIŲ rekvizitai yra tokie:

|  |  |  |
| --- | --- | --- |
| **UŽSAKOVAS:** |  | **TIEKĖJAS:** |
| |  | | --- | | Valstybinė mokesčių inspekcija prie  Lietuvos Respublikos finansų ministerijos  Vasario 16-sios g. 14, LT-01107 Vilnius  Telefonas: (0 5) 268 7800  Įmonės kodas: 188659752  Atsiskaitomoji sąskaita:  LT704 040 0636 1000 0158  Lietuvos Respublikos finansų ministerija Finansų įstaigos kodas 40400 SWIFT BIC kodas: MFRLLT22 | | Strateginio valdymo skyriaus vedėjas  Egidijus Karmonas | |  |  | |