PATVIRTINTA

Viešojo pirkimo komisijos

2025 m. lapkričio 19 d.

posėdžio protokolu Nr.

**MAŽOS VERTĖS PIRKIMAS**

**SKELBIAMA APKLAUSA**

**VALSTYBEI PERDUOTO VIRTUALAUS TURTO (KRIPTOVALIUTOS) ADMINISTRAVIMO IR KONVERTAVIMO Į EURUS ORGANIZAVIMO PASLAUGŲ VIEŠASIS PIRKIMAS**

**KONKURSO DOKUMENTAI**

**2025 m.**

1. **ĮŽANGA**
   1. Valstybinė mokesčių inspekcija prie Lietuvos Respublikos finansų ministerijos (toliau – UŽSAKOVAS), vadovaudamasi šiuo metu galiojančiu Lietuvos Respublikos viešųjų pirkimų įstatymu ir Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ (toliau − Aprašas), kviečia ūkio subjektus (toliau − TIEKĖJAS), dalyvauti mažos vertės viešajame pirkime „Valstybei perduoto virtualaus turto (kriptovaliutos) administravimo ir konvertavimo į eurus organizavimo paslaugų viešasis pirkimas“ vykdomame skelbiamos apklausos būdu (toliau − KONKURSAS arba Pirkimas).
   2. KONKURSO objektas — Valstybei perduoto virtualaus turto (kriptovaliutos) (toliau — kriptovaliuta) administravimo ir konvertavimo į eurus organizavimo paslaugų teikimas (toliau — PASLAUGA arba PASLAUGOS ATLIKIMAS). PASLAUGA detalizuota KONKURSO DOKUMENTUOSE.
   3. Visa nauda, kurią TIEKĖJAS suteiks UŽSAKOVUI SUTARTIES galiojimo metu, vykdydamas SUTARTIES nuostatas, toliau vadinama PASLAUGOS rezultatu. KONKURSO DOKUMENTUS sudaro visas šis dokumentas su priedais. Klausimams, nesureguliuotiems KONKURSO DOKUMENTŲ nuostatose, tiesiogiai taikomos Viešųjų pirkimų įstatymo ir Aprašo nuostatos. Jeigu KONKURSO DOKUMENTŲ nuostata nenustato kitaip, KONKURSO DOKUMENTUOSE vartojamos sąvokos atitinka Viešųjų pirkimų įstatymo ir Aprašo sąvokas.
   4. Valstybinės mokesčių inspekcijos prie Lietuvos Respublikos finansų ministerijos viršininko įsakymu KONKURSUI organizuoti ir rezultatams įvertinti sudaryta Viešojo pirkimo komisija (toliau − KOMISIJA), kuriai yra suteikti visi įgaliojimai nustatytoms užduotims vykdyti.
   5. Elektroniniame kataloge CPO.LT perkamos PASLAUGOS nėra, todėl PASLAUGOS pirkimas negali būti atliekamas naudojantis centrinės perkančiosios organizacijos paslaugomis.
   6. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo reikalavimų. KONKURSU UŽSAKOVAS siekia, kad PASLAUGAI įsigyti skirtos lėšos bus naudojamos racionaliai, bei vykdant SUTARTĮ būtų laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
   7. KOMISIJA laikys, kad visi TIEKĖJAI, teikiantys pasiūlymus, yra susipažinę su KONKURSO DOKUMENTAIS, Lietuvos Respublikos teisės aktais, reglamentuojančiais pirkimo procedūras, pirkimo sutarčių sudarymą ir vykdymą, ir kitais teisės aktais, kurių nuostatos gali turėti įtakos bet kokiems tarp UŽSAKOVO ir TIEKĖJŲ susiklostantiems santykiams, kylantiems iš (ar) susijusiems su šiuo KONKURSU. Su visais Lietuvos Respublikos teisės aktais galima susipažinti internetinėje duomenų bazėje <https://www.e-tar.lt/portal/lt/index>.
   8. UŽSAKOVAS privalo nutraukti Pirkimo procedūras, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti. KOMISIJA turi teisę savo iniciatyva nutraukti pradėtas Pirkimo procedūras, jeigu atsirado aplinkybių, kurių nebuvo galima numatyti, arba KONKURSO DOKUMENTUOSE padaryta esminių klaidų, dėl kurių Pirkimas tampa nebetikslingas ar jį įvykdžius būtų įsigytas UŽSAKOVO poreikių neatitinkantis pirkimo objektas.
   9. KONKURSAS **atliekamas Centrinės viešųjų pirkimų informacinės sistemos (toliau – CVP IS)** priemonėmis**, pasiekiamomis adresu** [**https://viesiejipirkimai.lt**](https://viesiejipirkimai.lt)**.**
   10. Vykdomas žaliasis pirkimas vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4.1 papunkčiu.
2. **KONKURSO SĄLYGOS**
   1. KONKURSO pasiūlymai turi tenkinti visus KONKURSO DOKUMENTŲ reikalavimus.
   2. TIEKĖJAS gali pateikti KONKURSUI tik vieną pasiūlymą TEIKTI visą PASLAUGĄ pagal KONKURSO DOKUMENTUOSE nurodytus reikalavimus, t. y. neleidžiama pateikti pasiūlymą atlikti tik dalį PASLAUGOS. Laikoma, kad TIEKĖJAS pateikė daugiau kaip vieną pasiūlymą, jeigu tą patį pasiūlymą pateikė ir popierine forma (vokuose), ir naudodamasis CVP IS priemonėmis.
   3. Jeigu TIEKĖJAS − jungtinės veiklos sutartimi susivienijusių ūkio subjektų grupės dalyvis, jis neturi teisės dalyvauti teikiant kelis pasiūlymus KONKURSE.
   4. Pateikti alternatyvių KONKURSO pasiūlymų (pasiūlymų, kuriuose siūlomos kitokios, negu yra nustatyta KONKURSO DOKUMENTUOSE, PASLAUGOS charakteristikos, savybės arba kitokios KONKURSO sąlygos) neleidžiama.
   5. KONKURSE dalyvaujantis TIEKĖJAS privalo atitikti šiuos minimalius kvalifikacinius reikalavimus bei **kartu su pasiūlymu** pateikti tokius jo atitikimą reikalavimams įrodančius dokumentus:

|  |  |
| --- | --- |
| **Reikalavimas** | **Įrodantys dokumentai** |
| TIEKĖJAS per paskutinius 3 metus iki pasiūlymo pateikimo termino pabaigos tinkamai įvykdė ar vykdo bent vieną sutartį, kurios metu buvo (ar yra) teikiamos virtualiojo turto (kriptovaliutos) konvertavimo paslaugos. | TIEKĖJAS turi pateikti dokumentus, patvirtinančius atitikimą nurodytam reikalavimui, kuriuose būtų: sutarties pavadinimas; trumpas sutarties aprašymas; duomenys apie užsakovą (įmonės pavadinimas, adresas, telefonas, kontaktinis asmuo); sutarties pasirašymo data ir galiojimo data; jeigu sutartis įvykdyta — sutarties įvykdymo data ir vertė, dokumentas, patvirtinantis sutarties įvykdymą (sutarties šalių pasirašytas perdavimo – priėmimo aktas, užsakovo raštiškas patvirtinimas apie atliktas paslaugas ir pan.). Jei paslauga buvo atlikta pagal subrangos sutartį, tai TIEKĖJAS privalo pateikti subrangos sutarties išrašą, kuriame matytųsi atliktų paslaugų vertės dalis sutartyje.  KOMISIJA, norėdama įsitikinti arba siekdama pasitikslinti pateiktą informaciją, atskiru prašymu gali paprašyti pateikti įvykdytų ar vykdomų sutarčių kopijas arba išrašus iš sutarčių bei projekto objektą apibūdinančius dokumentus (pvz., techninę užduotį). KOMISIJA, siekdama patikslinti informaciją apie įvykdytą ar vykdomą sutartį, pasilieka teisę be išankstinio įspėjimo susisiekti su TIEKĖJO nurodytu užsakovo atstovu.  **Pateikiamos skaitmeninės dokumento kopijos.** |

* 1. Jeigu KONKURSO pasiūlymą pateikia jungtinės veiklos sutartimi susivienijusių ūkio subjektų grupė, KONKURSO DOKUMENTUOSE nurodytą informaciją ir dokumentus pateikia kiekvienas grupės narys. KONKURSO DOKUMENTŲ 2.5 punkto lentelėje nurodytų reikalavimų reikšmes turi atitikti visi jungtinės veiklos sutartimi susivienijusių ūkio subjektų grupės narai kartu.
  2. KOMISIJA nereikalauja TIEKĖJO pateikti Europos bendrąjį viešųjų pirkimų dokumentą (EBVPD).
  3. UŽSAKOVO ir TIEKĖJO sudaromos SUTARTIES būtinosios sąlygos pateiktos SUTARTIES projekte ‑ KONKURSO DOKUMENTŲ 2 priedas.
  4. Apibūdinant KONKURSO objektą, techninėje specifikacijoje ar kitose KONKURSO DOKUMENTŲ vietose galimai nurodytas konkretus modelis ar tiekimo šaltinis, konkretus procesas, būdingas konkretaus TIEKĖJO teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“.
  5. Jeigu apibūdinant KONKURSO objektą techninėje specifikacijoje ar kituose KONKURSO DOKUMENTUOSE nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei PASLAUGOS naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
  6. Jeigu KONKURSO pasiūlymą pateikia TIEKĖJAS − jungtinės veiklos sutartimi susivienijusių ūkio subjektų grupė, kiekvienas TIEKĖJO įsipareigojimas UŽSAKOVUI, atsirandantis iš SUTARTIES nuostatų, yra solidarioji šių jungtinės veiklos sutartimi susivienijusių ūkio subjektų prievolė UŽSAKOVO atžvilgiu. Ūkio subjektas iš tokios jungtinės veiklos sutartimi susivienijusių ūkio subjektų grupės, vykdydamas TIEKĖJO įsipareigojimus UŽSAKOVUI, atsirandančius iš SUTARTIES nuostatų, negali remtis UŽSAKOVO atžvilgiu jokiomis jungtinės veiklos sutarties ar jokių kitų sandorių, sudarytų tarp jungtinės veiklos sutartimi susivienijusių ūkio subjektų, nuostatomis, išskyrus nuostatas, reglamentuojančias jungtinės veiklos sutartimi susivienijusių ūkio subjektų atstovavimą tvarkant bendrus reikalus UŽSAKOVO atžvilgiu.
  7. Jeigu KONKURSO pasiūlyme nurodoma, kad SUTARTIES vykdymui bus pasitelkiami subtiekėjai, tai vykdant SUTARTĮ jie galės būti keičiami tik raštu suderinus su UŽSAKOVU.
  8. TIEKĖJAS negali siūlyti kitokių SUTARTIES sąlygų, nei nustatytos KONKURSO DOKUMENTUOSE.
  9. TIEKĖJAS negali siūlyti kitokių KONKURSO pasiūlymo charakteristikų, nei numatytos KONKURSO DOKUMENTUOSE.
  10. TIEKĖJAS turi prisiimti visas išlaidas, susijusias su KONKURSO pasiūlymo parengimu ir įteikimu. UŽSAKOVAS nėra atsakingas ar įpareigotas dėl šių išlaidų.

1. **PAŠALINIMO PAGRINDAI**
   1. TIEKĖJAS (taip pat visi TIEKĖJŲ grupės nariai, jei pasiūlymą pateikia TIEKĖJŲ grupė), ūkio subjektai, kurių pajėgumais TIEKĖJAS remiasi pagal Viešųjų pirkimų įstatymo 49 straipsnio nuostatas, išskyrus kvazisubtiekėjus, privalo neturėti žemiau nurodytų pašalinimo pagrindų:

|  |  |
| --- | --- |
| **Pašalinimo pagrindai** | |
| 1. TIEKĖJAS pašalinamas iš pirkimo procedūros, jeigu TIEKĖJAS yra neįvykdęs sutarties, sudarytos vadovaujantis Viešųjų pirkimų įstatymu, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad TIEKĖJAS sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad TIEKĖJAS sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.   Šiuo pagrindu TIEKĖJAS taip pat pašalinamas iš Pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | KOMISIJA iš Lietuvoje įsteigtų subjektų įrodančių dokumentų nereikalauja.  Priimant sprendimus dėl TIEKĖJO pašalinimo iš Pirkimo procedūros šiame punkte nurodytu pašalinimo pagrindu, gali būti atsižvelgiama į pagal Viešųjų pirkimų įstatymo 91 straipsnį skelbiamą informaciją:  [Nepatikimi tiekėjai - Viešųjų pirkimų tarnyba (lrv.lt)](https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/)  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
| 1. TIEKĖJAS pašalinamas iš pirkimo procedūros, jeigu TIEKĖJAS yra padaręs rimtą profesinį pažeidimą, dėl kurio UŽSAKOVAS abejoja TIEKĖJO sąžiningumu, kai jis (TIEKĖJAS) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | Priimant sprendimus dėl TIEKĖJO pašalinimo iš Pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| 1. TIEKĖJAS yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | KOMISIJA iš Lietuvoje įsteigtų subjektų įrodančių dokumentų nereikalauja.  TIEKĖJAS teikdamas pasiūlymą patvirtina, kad neturi šio pašalinimo pagrindo. |

* 1. KOMISIJA TIEKĖJĄ pašalina iš KONKURSO bet kuriame KONKURSO etape, jeigu paaiškėja, kad dėl savo veiksmų ar neveikimo prieš KONKURSĄ ar jo metu jis atitinka bent vieną iš 3.1 punkte nustatytų pašalinimo pagrindų.
  2. UŽSAKOVAS Viešųjų pirkimų įstatymo aukščiau nustatytais pagrindais gali nepašalinti TIEKĖJO iš KONKURSO tik išimtiniais atvejais, kai būtina užtikrinti viešojo intereso apsaugą, įskaitant visuomenės sveikatos ir aplinkos apsaugą.
  3. Jeigu TIEKĖJAS neatitinka 3.1 punkto lentelės 1 ir 2 eilutėse nustatytų reikalavimų, KOMISIJA jo nepašalina iš KONKURSO, kai yra abi šios sąlygos kartu:
     1. TIEKĖJAS pateikė KOMISIJAI informaciją apie tai, kad ėmėsi šių priemonių:
        1. savanoriškai sumokėjo arba įsipareigojo sumokėti kompensaciją už žalą, padarytą dėl 3.1 punkto lentelės 1 ir 2 eilutėse nurodytos nusikalstamos veikos arba pažeidimo, jeigu taikytina;
        2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
        3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;
     2. KOMISIJA įvertino TIEKĖJO informaciją, pateiktą pagal KONKURSO DOKUMENTŲ 3.4.1 punktą, ir priėmė motyvuotą sprendimą, kad priemonės, kurių ėmėsi TIEKĖJAS, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. KOMISIJA pateikia TIEKĖJUI motyvuotą sprendimą raštu ne vėliau kaip per 10 dienų nuo KONKURSO DOKUMENTŲ 3.4.1 punkte nurodytos TIEKĖJO informacijos gavimo.
  4. TIEKĖJAS negali pasinaudoti 3.4 punkte nustatyta galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.
  5. Kai priimtu ir įsiteisėjusiu teismo sprendimu TIEKĖJUI yra nustatytas 3.1 punkte nurodytų pašalinimo pagrindų laikotarpis, KOMISIJA TIEKĖJĄ iš KONKURSO šalina teismo sprendime nurodytą laikotarpį.
  6. Komisija pašalina TIEKĖJĄ iš Pirkimo procedūros pagal 3.1 punkto lentelės 1 ir 2 eilutėse nurodytus ir nustatytus pašalinimo pagrindus ir tuo atveju, kai ji turi įtikinamų duomenų, kad TIEKĖJAS yra įsteigtas arba dalyvauja Pirkime vietoj kito asmens, siekiant išvengti nurodytų pašalinimo pagrindų taikymo.

1. **KONKURSO PASIŪLYMO RENGIMO REIKALAVIMAI**
   1. Pasiūlymas turi būti pateikiamas tik elektroninėmis priemonėmis, naudojant CVP IS, kuri pasiekiama adresu <https://viesiejipirkimai.lt>, iki skelbime apie KONKURSĄ nurodyto termino. Pasiūlymai, pateikti popierinėje formoje arba ne UŽSAKOVO nurodytomis elektroninėmis priemonėmis, bus atmesti kaip neatitinkantys KONKURSO DOKUMENTŲ reikalavimų.
   2. TIEKĖJAS rengia pasiūlymą raštu, lietuvių kalba.
   3. Pasiūlymą sudaro TIEKĖJO pateiktų duomenų ir dokumentų visuma. **Iki pasiūlymų pateikimo termino pabaigos TIEKĖJAS turi pateikti:**
      1. PASIŪLYMĄ KONKURSUI (kuris pateikiamas pagal KONKURSO DOKUMENTŲ 1 priedo formą, kurios turinio TIEKĖJAS negali keisti, papildyti ir turi jos laikytis). Jame TIEKĖJAS privalo nurodyti (pateikti):
         1. TIEKĖJO rekvizitus (pavadinimas, ūkio subjekto identifikavimo kodas, adresas, telefonas, banko sąskaita, bankas);
         2. PASLAUGOS kainą. Į PASLAUGOS kainą turi būti įtrauktos visos TIEKĖJO išlaidos, susijusios su TIEKĖJO įsipareigojimų pagal SUTARTĮ įvykdymu, taip pat turi būti įtraukti visi susiję su TIEKĖJO įsipareigojimų pagal SUTARTĮ vykdymu TIEKĖJO mokami mokesčiai, pridėtinės išlaidos.
         3. TIEKĖJO įsipareigojimus dėl pasiūlymo galiojimo. Pasiūlymo galiojimo laikotarpis turi prasidėti nuo konkurso pasiūlymų pateikimo termino pabaigos, ir pasiūlymas turi galioti 3 mėnesius nuo KONKURSO pasiūlymų pateikimo termino pabaigos dienos;
         4. kitus PASIŪLYMO KONKURSUI formoje reikalaujamus pateikti duomenis.
      2. Jei TIEKĖJAS PASLAUGOS atlikimui kviečia subtiekėją būtina pateikti TIEKĖJO sutartį (nors ir preliminaraus subtiekėjo pasižadėjimo forma) su subtiekėju ir informaciją apie šį subtiekėją;
      3. Jei KONKURSO pasiūlymą pateikia jungtinės veiklos sutartimi susivienijusių ūkio subjektų grupė − būtina pateikti tokios jungtinės veiklos sutarties skaitmeninę dokumento kopiją;
      4. Jeigu TIEKĖJAS pasitelkia ūkio subjektus — įrodymus, kad šie ištekliai bus prieinami per visą sutartinių įsipareigojimų įvykdymo laikotarpį.
      5. Jei TIEKĖJAS pateikia dokumentus pasirašytus ne vadovo, bet jo įgalioto asmens, būtina pridėti dokumentą, pagal kurį įgaliojimai buvo suteikti.
   4. Galima pateikti bet kokius kitus papildomus dokumentus, patvirtinančius TIEKĖJO pasiūlymo atitikimą KONKURSO DOKUMENTŲ reikalavimams.
   5. TIEKĖJAI pasiūlymuose turi nurodyti, kuri pasiūlymuose pateikta informacija yra konfidenciali. Konfidencialia informacija gali būti, įskaitant, bet ja neapsiribojant, pavyzdžiui, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos:
      1. jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;
      2. jeigu tai pažeistų Viešųjų pirkimų įstatymo 33, 58 straipsniuose ir 86 straipsnio 9 dalyje nustatytus reikalavimus dėl paskelbimo apie sudarytą SUTARTĮ, dalyvių informavimo, laimėjusio dalyvio pasiūlymo, sudarytos SUTARTIES ir šios SUTARTIES pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis;
      3. pateiktos atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams (jeigu taikoma) patvirtinančiuose dokumentuose, išskyrus informaciją, kurią atskleidus būtų pažeisti TIEKĖJO įsipareigojimai pagal su trečiaisiais asmenimis sudarytas sutartis, – tuo atveju, kai ši informacija reikalinga TIEKĖJUI jo teisėtiems interesams ginti;
      4. informacija apie pasitelktus ūkio subjektus, kurių pajėgumais remiasi TIEKĖJAS, ir subtiekėjus – tuo atveju, kai ši informacija reikalinga TIEKĖJUI jo teisėtiems interesams ginti.
   6. Jeigu KOMISIJAI kyla abejonių dėl TIEKĖJO pasiūlyme nurodytos informacijos konfidencialumo, ji prašo TIEKĖJO įrodyti, kodėl nurodyta informacija yra konfidenciali. Jeigu TIEKĖJAS per KOMISIJOS nurodytą terminą, kuris nustatomas ne trumpesnis kaip 3 (trys) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
2. **KONKURSO DOKUMENTŲ PAAIŠKINIMAI (PATIKSLINIMAI)**
   1. KONKURSO DOKUMENTŲ paaiškinimai (patikslinimai) teikiami Aprašo 24.3.6 papunktyje nustatyta tvarka.
   2. Jei gauta paklausimų dėl KONKURSO DOKUMENTŲ, teikiami KONKURSO DOKUMENTŲ paaiškinimai ar patikslinimai. Paaiškinimai ar patikslinimai, kol nėra pasibaigęs pasiūlymų pateikimo terminas, gali būti teikiami ir KOMISIJOS iniciatyva. TIEKĖJAI siūlymus dėl KONKURSO DOKUMENTŲ patikslinimų ar prašymus dėl KONKURSO dokumentų paaiškinimo gali pateikti ne vėliau kaip likus 2 darbo dienoms iki pasiūlymų pateikimo termino pabaigos.
   3. Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems TIEKĖJAMS. Jei paaiškinimai ar patikslinimai teikiami KOMISIJOS iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei KOMISIJA paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus.
   4. Jei pateikti paaiškinimai ar patikslinimai iš esmės keičia KONKURSO DOKUMENTUOSE nustatytus pirkimo objektui keliamus reikalavimus, reikalavimus TIEKĖJUI ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems TIEKĖJAMS ir paskelbiama prie KONKURSO dokumentų.
   5. Bet kokia informacija, KONKURSO DOKUMENTŲ paaiškinimai, pranešimai ar kitas UŽSAKOVO ir TIEKĖJO susirašinėjimas yra vykdomas tik CVP IS susirašinėjimo priemonėmis.
   6. Asmenys, KOMISIJOS įgalioti palaikyti tiesioginį ryšį su TIEKĖJAIS ir gauti iš TIEKĖJŲ pranešimus, susijusius su KONKURSO procedūromis Gintaras Kurauskas, tel. +370 619 83 345.
   7. Šiuo metu UŽSAKOVAS nenumato, kad bus rengiamas susitikimas su TIEKĖJAIS.
3. **PASIŪLYMŲ ŠIFRAVIMAS**
   1. TIEKĖJO teikiamas pasiūlymas gali būti užšifruojamas. TIEKĖJAS, nusprendęs pateikti užšifruotą pasiūlymą, turi:
      1. **iki** **pasiūlymų pateikimo termino pabaigos** naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip TIEKĖJUI užšifruoti pasiūlymą galima rasti Viešųjų pirkimų tarnybos interneto svetainėje.
      2. **iki pradinio susipažinimo su pasiūlymais procedūros pradžios CVP IS susirašinėjimo priemonėmis** pateikti slaptažodį, su kuriuo KOMISIJA galės iššifruoti pateiktą pasiūlymą. Iškilus CVP IS techninėms problemoms, kai TIEKĖJAS neturi galimybės pateikti slaptažodžio per CVP IS susirašinėjimo priemonę, TIEKĖJAS turi teisę slaptažodį pateikti kitomis priemonėmis pasirinktinai: UŽSAKOVO oficialiu elektroniniu paštu, faksu arba raštu. Tokiu atveju TIEKĖJAS turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su UŽSAKOVU oficialiu jos telefonu ir (arba) kitais būdais).
      3. TIEKĖJUI užšifravus visą pasiūlymą ir iki pradinio susipažinimo su pasiūlymais procedūros procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi KOMISIJA negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju TIEKĖJAS užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – KOMISIJA TIEKĖJO pasiūlymą atmeta kaip neatitinkantį KONKURSO DOKUMENTUOSE nustatytų reikalavimų (TIEKĖJAS nepateikė pasiūlymo kainos).
4. **PASIŪLYMO PATEIKIMAS**
   1. Pasiūlymai turi būti pateikti CVP IS priemonėmis ikiskelbime apie Pirkimą nurodytos datos. Pasibaigus pasiūlymų pateikimo terminui pasiūlymai nepriimami.
   2. TIEKĖJAS iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu UŽSAKOVAS jį gauna iki pasiūlymų pateikimo termino pabaigos.
5. **PASIŪLYMŲ NAGRINĖJIMAS IR VERTINIMAS**
   1. KONKURSO pasiūlymų nagrinėjimas vyks pagal procedūras, numatytas Viešųjų pirkimų įstatyme, Apraše ir KONKURSO DOKUMENTUOSE.
   2. KOMISIJA ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos (išreikštos procentais nuo parduotos kriptovaliutos vertės eurais) pasiūlymas.
   3. Jei visų TIEKĖJŲ KONKURSO pasiūlymo kainos viršys suplanuotas lėšas, Komisija turi teisę priimti sprendimą vykdyti derybas. Derybos vyks tokia tvarka:
      1. visiems TIEKĖJAMS taikomi vienodi reikalavimai, suteikiamos vienodos galimybės ir pateikiama vienoda informacija − teikdamas informaciją, UŽSAKOVAS neturi diskriminuoti TIEKĖJŲ;
      2. tretiesiems asmenims ir derybose dalyvaujantiems TIEKĖJAMS negali būti atskleidžiama jokia derybų metu iš TIEKĖJO gauta informacija, taip pat informacija apie derybų metu pasiektus susitarimus;
      3. negalima derėtis dėl reikalavimų TIEKĖJUI, pasiūlymo vertinimo kriterijų ir vertinimo tvarkos;
      4. informacija apie derybų metu gautus pasiūlymus ir pasiektus susitarimus fiksuojama protokole, kuriame atsispindi derybų eiga ir pasiekti susitarimai. Jei derybos vyksta surengus tam skirtą susitikimą, protokolą pasirašo derybose dalyvavę KOMISIJOS nariai ir TIEKĖJAS, su kuriuo derėtasi, arba jo įgaliotas atstovas. Jei derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu.
   4. KOMISIJA, vertina ir palygina tik neatmestus, KONKURSO DOKUMENTŲ reikalavimus atitinkančius pasiūlymus.
   5. SUTARTĮ bus siūloma sudaryti TIEKĖJUI, kurio pasiūlymą KOMISIJA pripažins laimėjusiu.
   6. KONKURSĄ laimėjęs TIEKĖJAS sudaryti SUTARTIES kviečiamas raštu ir jam nurodomas laikas, iki kada turi būti sudaryta SUTARTIS.
6. **GINČŲ NAGRINĖJIMO TVARKA**
   1. KONKURSO metu kylantys ginčai nagrinėjami vadovaujantis Viešųjų pirkimų įstatymo VII skyriuje nustatyta tvarka ir terminais.
7. **Priedai**

1 priedas. PASIŪLYMAS KONKURSUI (forma);

2 priedas. VIEŠOJO PIRKIMO SUTARTIES PROJEKTAS.